|  |  |
| --- | --- |
|  | PATVIRTINTAGargždų muzikos direktoriaus 2024 m. rugpjūčio 29 d.įsakymu Nr. V-72 |

**GARGŽDŲ MUZIKOS MOKYKLOS MOKYTOJO EKSPERTO PAREIGYBĖS**

**APRAŠYMAS**

**I SKYRIUS**

**PAREIGYBĖ**

1. Gargždų muzikos mokyklos (toliau - Mokykla) pradinio/pagrindinio formalųjį švietimą papildančio ugdymo ir neformaliojo ugdymo programų muzikos, dailės, choreografijos mokytojas ekspertas.

2. Pareigybės lygis – A2.

3. Mokytojas ekspertas yra tiesiogiai pavaldus mokyklos direktoriui ir direktoriaus pavaduotojui.

**II SKYRIUS**

**SPECIALŪS REIKALAVIMAI MOKYTOJUI EKSPERTUI**

4. Mokytojas ekspertas turi atitikti šiuos specialius reikalavimus:

4.1. turėti dėstomo muzikos dalyko aukštąjį universitetinį išsilavinimą ir įgytą pedagogo kvalifikaciją;

4.2. kvalifikacinė kategorija turi atitikti LR švietimo, mokslo ir sporto ministro 2008 m. lapkričio 24 d. įsakymu Nr. ISAK-3216 patvirtintų „Mokytojų ir pagalbos mokiniui specialistų (išskyrus psichologus) atestacijos nuostatų“ kriterijus;

4.3. būti išklausius ne mažesnės kaip 60 valandų apimties specialiosios pedagogikos ir specialiosios psichologijos kursus mokytojams;

4.4. privalo būti įgijęs kompetencijas, numatytas LR švietimo, mokslo ir sporto ministro patvirtintame reikalavimų mokytojų ir pagalbos mokinių specialistų skaitmeninio raštingumo programoms apraše (gebėti dirbti Microsoft Office programų paketu, naudotis internetinėmis naršyklėmis bei elektroniniu paštu);

4.5. privalo gerai mokėti lietuvių kalbą; jos mokėjimo lygis turi atitikti teisės aktais nustatytų valstybinės kalbos mokėjimo kategorijų reikalavimus, kalbos kultūros reikalavimus;

4.6. gebėti organizuoti ir analizuoti ugdymo, mokymo(si) procesą, spręsti iškilusias problemas ir konfliktus, tirti pedagogines situacijas, skleisti gerąją pedagoginio darbo patirtį, dirbti komandoje; 5.7. gebėti kaupti, sisteminti, apibendrinti informaciją ir rengti išvadas;

4.7. gebėti užtikrinti mokinių saugumą, emociškai saugią mokymosi aplinką, reaguoti į smurtą ir patyčias;

4.8. būti nepriekaištingos reputacijos, kaip ji apibrėžta LR švietimo įstatyme, laikytis Pedagogų etikos kodekso.

5. Mokytojas ekspertas savo veikloje vadovaujasi LR švietimo įstatymu, mokyklos nuostatais, darbo tvarkos taisyklėmis, ugdymo planais, mokytojo eksperto pareigybės aprašymu, mokyklos direktoriaus įsakymais ir kitais ugdymą reglamentuojančiais teisės aktais.

**III SKYRIUS**

**MOKYTOJO EKSPERTO FUNKCIJOS**

6. Mokytojas ekspertas vykdo šias funkcijas:

6.1. ugdo mokinius pagal pradinio/pagrindinio formalųjį švietimą papildančio ugdymo ir neformaliojo ugdymo programas:

6.1.1. užtikrina geros kokybės ugdymą, ugdo remiantis mokinių gebėjimais, stiprina mokinių mokymosi motyvaciją ir pasitikėjimą savo gebėjimais, suteikia reikiamą pagalbą mokiniams. Pagal muzikos mokyklos ugdymo planą ir pamokų tvarkaraštį veda pamokas;

6.1.2. suteikia pagalbą mokiniams, turintiems ugdymosi, mokymosi sunkumų ir specialiųjų ugdymosi poreikių, pritaiko jiems dalyko programą, turinį, metodus;

6.1.3. sudaro individualų mokinio tvarkaraštį, individualią pusmečio programą;

6.1.4. rengia ir atnaujina bendrąsias ugdymo programas;

6.1.5. bendradarbiauja su savo mokyklos, miesto, šalies ir užsienio pedagogais bei įvairiose koncertinėse erdvėse organizuoja bendrus renginius, įtraukiančius mokyklos ugdytinius.

6.2. kelia kvalifikaciją ir dalinasi patirtimi:

6.2.1. tobulina savo kvalifikaciją, kaupia dalykines, pedagogines, psichologines žinias, plečia kultūrinį akiratį;

6.2.2. dalyvauja vertinant kitų institucijų mokytojų, pretenduojančių įgyti vyr. mokytojo, metodininko ar eksperto kvalifikacines kategorijas, profesinę kompetenciją;

6.2.3. dalyvauja miesto, šalies konkursų vertinimo komisijos darbe;

6.2.4. dalinasi gerąja pedagoginio darbo patirtimi miesto, šalies ir užsienio ugdymo įstaigose: skaito metodines-dalykines, pedagogines paskaitas, pranešimus, rengia metodines ir mokomąsias priemones (leidinius), veda autorinius seminarus, rengia ir įgyvendina projektus, dalyvauja projektinėje veikloje, rengia kvalifikacijos tobulinimo programas;

6.3. vykdo veiklas, kurias privalo atlikti mokyklos bendruomenei:

6.3.1. tėvus (globėjus, rūpintojus) informuoja, konsultuoja ir bendradarbiauja su jais dėl mokinių ugdymo(si) ir mokymosi pažangos ir pasiekimų;

6.3.2. bendradarbiauja su mokyklos darbuotojais mokinių ugdymo klausimais;

6.3.3. dalyvauja mokyklos administracijos inicijuotose veiklose, skirtose mokyklos veiklai planuoti, organizuoti;

6.3.4. siūlo idėjas bendruomenę stiprinančių renginių inicijavimui ir prisideda prie jų organizavimo;

6.3.5. reguliariai pildo elektroninį dienyną;

6.3.6. koordinuoja mokėjimo už mokslą atsiskaitymą;

6.3.7. parengia dokumentus organizuojant pamokas ne mokykloje, kitas išvykas;

6.3.8. informuoja tėvus (globėjus) apie sutarties nutraukimą, jeigu mokinys be pateisinamos priežasties nelanko ugdymo įstaigos daugiau nei dvi savaites;

6.3.9. teisės aktų nustatyta tvarka prieš pradėdamas dirbti ir vėliau periodiškai profilaktiškai pasitikrina sveikatą;

6.3.10. dalyvauja Mokytojų tarybos posėdžiuose;

6.3.11. mokslo metų pabaigoje įsivertina savo darbą pagal mokykloje priimtus susitarimus ir aptaria metodinėje grupėje bei su kuruojančiu pavaduotoju ugdymui;

6.3.12. mentoriauja.

6.4. vykdo veiklas, kurios gali būti sulygstamos su mokytoju individualiai (toliau – individualios veiklos), atsižvelgiant į jo turimą kvalifikacinę kategoriją, atliekamas funkcijas, numatytas pareigybės apraše, į mokyklos tikslus ir uždavinius (pagal Lietuvos Respublikos švietimo, mokslo ir sporto ministro 2019 m. kovo 1 d. įsakymu Nr. V-184 patvirtintą aprašą – „Mokytojų, dirbančių pagal bendrojo ugdymo, profesinio mokymo ir 3 neformaliojo švietimo programas (išskyrus ikimokyklinio ir priešmokyklinio ugdymo programas), veiklų mokyklos bendruomenei aprašas“; 7.5. vykdo kitas teisės aktuose nustatytas pareigas ir kitus direktoriaus, direktoriaus pavaduotojo ugdymui ir specializacijų (sekcijos) kuratorių teisėtus nurodymus.

7. Kitos mokytojo eksperto pareigybės funkcijos, numatomos mokslo metams, suderinamos su mokytoju ir tvirtinamos atskiru muzikos mokyklos direktoriaus įsakymu.

**IV SKYRIUS**

**MOKINIŲ SAUGUMO UŽTIKRINIMAS**

8. Mokytojas ekspertas, įtaręs ar pastebėjęs žodines, fizines, socialines patyčias, smurtą:

8.1. nedelsdamas įsikiša ir nutraukia bet kokius tokį įtarimą keliančius veiksmus;

8.2. primena mokiniui, kuris tyčiojasi, smurtauja ar yra įtariamas tyčiojimusi, mokyklos mokinio elgesio taisykles;

9. Esant grėsmei mokinio sveikatai ar gyvybei, mokytojas ekspertas suteikia pirmąją pagalbą ir nedelsiant kreipiasi į pagalbą galinčius suteikti asmenis (tėvus, globėjus, rūpintojus ir/ar mokyklos darbuotojus, direktorių) ir/ar institucijas (pvz.: policiją, greitąją pagalbą ir kt.).

**V SKYRIUS**

**MOKYTOJO EKSPERTO TEISĖS**

10. Mokytojas ekspertas turi teisę:

10.1. į tinkamas darbo sąlygas, atostogas ir kitas teisės aktais numatytas garantijas;

10.2. gauti įstatymų ir kitų teisės aktų nustatytą darbo užmokestį;

10.3. siūlyti savo individualias programas ir pasirinktus mokymo metodus;

10.4. dirbti savitarpio pagarba grįstoje, psichologiškai, dvasiškai ir fiziškai saugioje aplinkoje, turėti higienos reikalavimus atitinkančią ir tinkamai aprūpintą darbo vietą;

10.5. gauti informaciją, būtiną savo pareigoms atlikti;

10.6. dalyvauti mokyklos savivaldos institucijų veikloje;

10.7. dalyvauti susirinkimuose ir reikšti savo nuomonę;

10.8. burtis į visuomenines ir profesines organizacijas;

10.9. naudotis įstatymų ir kitų teisės aktų nustatytomis teisėmis.

**VI SKYRIUS**

**MOKYTOJO EKSPERTO ATSAKOMYBĖ**

11. Mokytojas ekspertas teisės aktų nustatyta tvarka atsako už:

11.1. Lietuvos Respublikos įstatymų, kitų teisės aktų, mokyklos nuostatų, darbo tvarkos taisyklių, mokytojo etikos normų laikymąsi;

11.2. tinkamą priskirtų funkcijų, direktoriaus ir direktoriaus pavaduotojų pavedimų atlikimą;

11.3. asmens duomenų apsaugą teisės aktų nustatyta tvarka.

12. Mokytojas ekspertas už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_